Diari Oficial de la Generalitat Valenciana


Sumari del DOGV 6899, del 09-11-2012 (2012/9657)

Notificació de la sentència dictada en el procediment ordinari número 1149/2009.
--------------------------------------------------------------------------------

### Dades del document

Número de DOGV
:   6899

Data del DOGV
:   09-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9657


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el procediment ordinari número 1149/2009. [2012/9657]  
Procediment ordinari 001149/9729-HL  
De: Caterpillar Financial Corporación Financiera, SA.  
Procuradora: María Irene Tormo Moratalla.  
Contra: Excavacions Trinsa, SL, Paloma Ferré Garrigós i José Trinitario Robles Gracia.  
Procurador/a: -  
En este procediment ordinari número 1149/2009, seguit a instàncies de Caterpillar Financial Corporación Financiera, SA, contra Excavaciones Trinsa, SL, Paloma Ferré Garrigós i José Trinitario Robles Gracia, s'ha dictat la sentència que té l'encapçalament i la dispositiva que, literalment, són com seguix:  
«Sentència número 240/2012  
Jutge que la dicta: Ángel Garrote Pérez.  
Lloc: Elx (Alacant).  
Data: 14 de setembre de 2012.  
Part demandant: Caterpillar Financial Corporación Financiera, SA.  
  
Advocat: senyor Recasens Marquina.  
Procuradora: María Irene Tormo Moratalla.  
Part demandada: Excavaciones Trinsa, SL, Paloma Ferré Garrigós i José Trinitario Robles Gracia.  
Advocat/a: -  
Procurador/a: -  
Objecte del juí: ordinaris.  
Dispositiva  
Estime parcialment la demanda interposada per Caterpillar Financial Corporación Financiera, SA, representada per la procuradora María Irene Tormo Moratalla, contra Excavaciones Trinsa, SL, Paloma Ferré Garrigós i José Trinitario Robles Gracia, i acorde:  
  
Primer. Declarar resolt el contracte d'arrendament financer subscrit entre l'actora i la mercantil Excavaciones Trinsa, SL, número 502-7197304 pel que fa al vehicle retropala usada marca Cartepillar, model 432DAA, número de sèrie o fabricació CAT0432DCWEP00542.  
  
Segon. Condemnar els demandats a tornar i a entregar a la demandant la possessió del bé objecte del contracte d'arrendament indicat més amunt.  
Tercer. Condemnar els demandats solidàriament a pagar a la demandant de la suma de 9.016,49, que correspon a les rendes impagades a la data de tancament, amb els seus corresponents interessos de demora, més els interessos de demora pactats que es reportaran al tipus del 24% anual de les quotes no pagades al seu venciment.  
Quart. Condemnar els demandats a pagar a l'actora en concepte de clàusula penal:  
a) La quantitat de 1.374,33 euros equivalent al 10 % del capital pendent de venciment a la data de tancament, una vegada minorat l'import del valor residual del bé.  
b) La quantitat de 1.967,16 euros en concepte d'indemnització per la no-devolució de la maquinària arrendada, i una suma mensual pel mateix concepte que haurà de liquidar-se en període d'execució de sentència sobre la base de multiplicar la quantitat de 655,72 euros per cada mes o fracció que transcórrega des de la interposició de la demanda fins a la completa devolució de tota la maquinària arrendada.  
Quint. Cada part pagarà les costes generades a la seua instància i les comunes a mitges.  
Notifiqueu esta sentència a les parts, i feu-los saber que no és ferma, i que s'hi pot preparar un recurs d'apel·lació davant d'este Jutjat, per a l'Audiència Provincial d'Alacant (Secció Novena amb seu a Elx), dins del termini dels 20 dies següents a la notificació.  
  
Per a la interposició del recurs previst en esta resolució és requisit ineludible constituir un depòsit amb caràcter previ en el compte de depòsits i consignacions d'este Jutjat número 754-5015-56-1199-91. En el resguard d'ingrés i en el camp "Concepte en què es realitza" cal indicar la menció de "Recurs" amb la numeració següent: 20 per als de reposició i 22 per als d'apel·lació. S'ha d'acompanyar fotocòpia de l'ingrés amb l'escrit d'interposició del recurs. I sense estos requisits no s'admetrà el recurs.  
Porteu l'original al llibre de sentències.  
Esta és la meua sentència, de què cal expedir una testimoniança perquè s'unisca a les actuacions, que pronuncie, mane i firme».  
També s'ha dictat interlocutòria, l'encapçalament i la part dispositiva de la qual, literalment, diuen així:  
«Interlocutòria  
Magistrat jutge: Ángel Garrote Pérez.  
Elx, 3 d'octubre de 2012  
Part dispositiva  
Dispose  
Completar la sentència de 14 de setembre de 2012 en els termes següents:  
En l'apartat primer de la dispositiva cal afegir el següent: "i retropala marca Caterpillar, model 428D, amb el número de fabricació o sèrie (xassís) BNS01346", i l'apartat segon de la dispositiva esmentada es rectifica en el sentit que on diu "del bé", ha de dir "dels béns".  
Lliureu un certificat d'esta resolució, que restarà unida a estes actuacions, i porteu-ne l'original al llibre de resolucions definitives.  
Mode d'impugnació: contra esta resolució no es pot interposar cap recurs, sense perjuí dels recursos que pertoquen, si és el cas, contra la resolució que es disposa completar; el termini començarà a computar des de l'endemà de la notificació d'esta resolució.  
Així ho mana i disposa el jutge; en done fe».  
El magistrat jutge: Ángel Garrote Pérez. El secretari judicial: Virgilio Rodas Carratalá.  
  
I atés que els demandats, Excavaciones Trinsa, SL, Paloma Ferré Garrigós i José Trinitario Robles Gracia, es troben en parador desconegut, s'expedix este edicte a fi que valga de notificació de forma deguda.  
  
Elx, 3 d'octubre de 2012.- El secretari judicial: Virgilio Rodas Carratalá.